《余于汪推官别墅睹壁间蜀道山水欲赋未能一夕》
宋代·汪炎昶

满壁簪业墨未昏，牵情一夜役吟魂。
舟掀波浪经巫峡，袖扑云烟度剑门。
九折乍惊身出险，三声独似耳闻猿。
无端一事留遗恨，欠觅浣花溪上村。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。